李啟言

李啟言，暱稱阿Mo，香港男舞者，喺2022年7月28號MIRROR舉行第四場演唱會演出期間，喺紅館舞台俾一塊鬆脫嘅大螢幕擊中頭同頸重創。

簡介 
李啟言喺加拿大華裔家庭出世，喺多倫多長大。阿爸李盛林以前係香港出名嘅牧師，移民加拿大之後亦繼續喺當地做牧師。李啟言亦有一位家姐同一位哥哥。

2013年，李啟言喺多倫多高中畢業之後，考入香港城市大學。喺O Camp嘅時候就認識咗後來嘅MIRROR成員盧瀚霆，同佢一齊參加舞蹈學會。2018年，佢哋一齊參加ViuTV選秀節目《Good Night Show 全民造星》，最終李啟言止步55強。而盧瀚霆入咗MIRROR之後，李啟言亦都成為咗MIRROR嘅御用舞蹈員。

2021年，李啟言嘅女朋友COLLAR成員蘇芷晴參加《全民造星IV》，李啟言亦有喺比賽嘅時候幫蘇芷晴編舞，到決賽嘅時候更加幫蘇伴舞。

意外 
2022年，MIRROR舉行佢哋嘅第三個演唱會，李啟言亦以舞蹈員嘅身份作表演。7月28號，第4場演出嘅時候，一塊重600公斤嘅大螢幕突然鬆脫，擊中李嘅頭部，頭同頸都受到重創，被送到伊利沙伯醫院治理，經檢查後有腦出血同頸椎第4節爆裂骨折，最壞情況係終身全身癱瘓。事件引發本地同國際媒體報道，遠至阿根廷都有媒體跟進事件。

香港舞蹈員
Good Night Show 全民造星參賽者
香港城市大學舊生
啟言